《立春后一日集饮范兰亭佛籁轩》
清代·李锴

卓立维公子，招邀及老夫。春风善披拂，衰草不荒芜。

一邑围烟水，高斋入画图。醉深灵籁起，略扫客尘无。

作者简介：（1686—1755）清汉军正黄旗人，字铁君，号眉生，又号豸青山人、幽求子、焦明子。李辉祖子。尝充笔帖式，旋弃去。乾隆元年举鸿博，未中选。以岳丈大学士索额图声势煊赫，避去，隐于盘山豸峰下。诗亦脱俗，而刻意求高，不免有斧凿处。有《睫巢集》、《尚史》等。